Document ID: 32005R1036

ΚΑΝΟΝΙΣΜΌΣ (ΕΚ) αριθ. 1036/2005 ΤΗΣ ΕΠΙΤΡΟΠΉΣ
της 1ης Ιουλίου 2005
για την τροποποίηση του κανονισμού (ΕΚ) αριθ. 2535/2001 για τη θέσπιση λεπτομερών κανόνων εφαρμογής του κανονισμού (ΕΚ) αριθ. 1255/1999 του Συμβουλίου όσον αφορά το καθεστώς εισαγωγής γάλακτος και γαλακτοκομικών προϊόντων και το άνοιγμα δασμολογικών ποσοστώσεων
Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
Έχοντας υπόψη:
τη συνθήκη για την ίδρυση της Ευρωπαϊκής Κοινότητας,
τον κανονισμό (ΕΚ) αριθ. 1255/1999 του Συμβουλίου, της 17ης Μαΐου 1999, περί κοινής οργανώσεως της αγοράς στον τομέα του γάλακτος και των γαλακτοκομικών προϊόντων (1), και ιδίως το άρθρο 29 παράγραφος 1,
Εκτιμώντας τα ακόλουθα:
(1)
Ο κανονισμός (ΕΚ) αριθ. 2535/2001 της Επιτροπής (2) θεσπίζει, μεταξύ άλλων, τους λεπτομερείς κανόνες εφαρμογής για το καθεστώς εισαγωγής του γάλακτος και των γαλακτοκομικών προϊόντων που προβλέπεται στην ευρωπαϊκή συμφωνία μεταξύ της Κοινότητας και των μελών της, αφενός, και ορισμένων χωρών της Κεντρικής και Ανατολικής Ευρώπης, αφετέρου. Για την εφαρμογή των παραχωρήσεων που προβλέπονται στις αποφάσεις του Συμβουλίου και της Επιτροπής 2005/430/ΕΚ (3) και 2005/431/ΕΚ (4) για τη σύναψη πρόσθετων πρωτοκόλλων στις ευρωπαϊκές συμφωνίες σύνδεσης μεταξύ των Ευρωπαϊκών Κοινοτήτων και των μελών τους, αφενός, και της Βουλγαρίας και της Ρουμανίας, αφετέρου, ώστε να ληφθεί υπόψη η προσχώρηση της Δημοκρατίας της Τσεχίας, της Δημοκρατίας της Εσθονίας, της Δημοκρατίας της Κύπρου, της Δημοκρατίας της Ουγγαρίας, της Δημοκρατίας της Λεττονίας, της Δημοκρατίας της Λιθουανίας, της Δημοκρατίας της Μάλτας, της Δημοκρατίας της Πολωνίας, της Δημοκρατίας της Σλοβενίας και της Δημοκρατίας της Σλοβακίας στην Ευρωπαϊκή Ένωση, πρέπει να ανοιχθούν νέες δασμολογικές ποσοστώσεις και να αυξηθούν ορισμένες υφιστάμενες ποσοστώσεις από την 1η Ιουλίου 2005, ημερομηνία έναρξης ισχύος των πρόσθετων πρωτοκόλλων.
(2)
Ο κανονισμός (ΕΚ) αριθ. 747/2001 του Συμβουλίου (5) προβλέπει τη διαχείριση της ποσόστωσης αριθ. 09.1302 για ορισμένα γεωργικά προϊόντα καταγωγής Ισραήλ βάσει του συστήματος εξυπηρέτησης με σειρά προτεραιότητας, σύμφωνα με τα άρθρα 308α μέχρι 308γ του κανονισμού (ΕΟΚ) αριθ. 2454/93 της Επιτροπής, της 2ας Ιουλίου 1993, για τον καθορισμό ορισμένων διατάξεων εφαρμογής του κανονισμού (ΕΟΚ) αριθ. 2913/92 του Συμβουλίου για τη θέσπιση του κοινοτικού τελωνειακού κώδικα (6). Κρίνεται σκόπιμο να ληφθεί υπόψη η ποσόστωση αυτή στον κανονισμό (ΕΚ) αριθ. 2535/2001.
(3)
Το παράρτημα XII του κανονισμού (ΕΚ) αριθ. 2535/2001 περιλαμβάνει αναφορά στην αρχή έκδοσης πιστοποιητικών της Κύπρου η οποία θα πρέπει να διαγραφεί λόγω της προσχώρησης της Κύπρου στην Ευρωπαϊκή Ένωση.
(4)
Κατά συνέπεια, ο κανονισμός (ΕΚ) αριθ. 2535/2001 πρέπει να τροποποιηθεί αναλόγως.
(5)
Τα μέτρα που προβλέπονται στον παρόντα κανονισμό είναι σύμφωνα με τη γνώμη της επιτροπής διαχείρισης γάλακτος και γαλακτοκομικών προϊόντων,
ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
Άρθρο 1
Ο κανονισμός (ΕΚ) αριθ. 2535/2001 τροποποιείται ως εξής:
1.
Στο άρθρο 5, το στοιχείο β) αντικαθίσταται από το ακόλουθο κείμενο:
«β)
ποσοστώσεις που προβλέπονται στις αποφάσεις του Συμβουλίου και της Επιτροπής 2005/430/ΕΚ (7) και 2005/431/ΕΚ (8).
2.
Το άρθρο 19α τροποποιείται ως εξής:
α)
Η παράγραφος 1 αντικαθίσταται από το ακόλουθο κείμενο:
«1. Στο πλαίσιο των ποσοστώσεων που προβλέπονται από τους κανονισμούς του Συμβουλίου (ΕΚ) αριθ. 312/2003 (9) και (ΕΚ) αριθ. 747/2001 (10) και οι οποίες αναφέρονται στο παράρτημα VΙΙα του εν λόγω κανονισμού, εφαρμόζονται τα άρθρα 308α μέχρι 308γ του κανονισμού (ΕΟΚ) αριθ. 2454/93.
β)
Η παράγραφος 4 αντικαθίσταται από το ακόλουθο κείμενο:
«4. Η εφαρμογή μειωμένου δασμού υπόκειται στην υποβολή αποδεικτικών στοιχείων καταγωγής που εκδίδονται σύμφωνα με το παράρτημα III της συμφωνίας με τη Χιλή ή το πρωτόκολλο 4 της συμφωνίας με το Ισραήλ.»
3)
Το μέρος B του παραρτήματος I αντικαθίσταται από το κείμενο του παραρτήματος I του παρόντος κανονισμού.
4)
Το παράρτημα VΙΙα αντικαθίσταται από το κείμενο του παραρτήματος II του παρόντος κανονισμού.
5)
Στο παράρτημα XII, η γραμμή που αφορά την Κύπρο διαγράφεται.
Άρθρο 2
Ο παρών κανονισμός αρχίζει να ισχύει την τρίτη ημέρα από τη δημοσίευσή του στην Επίσημη Εφημερίδα της Ευρωπαϊκής Ένωσης.
Τα σημεία 1 και 3 του άρθρου 1 εφαρμόζονται από την 1η Ιουλίου 2005.
Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
Βρυξέλλες, 1 Ιουλίου 2005.

Labels: 3
17
18